Папа Фрациск осъди чатовете по време на вечеря
Вашето семейство, близките и приятелите ви може и да не ви понасят, когато си чатите по време на вечеря, но едва ли са толкова крайни, колкото Папа Франциск.Папата осъди употребата на технологии по време на вечеря в своя реч пред студенти в Рим."Когато сме на масата и си пишем с други по телефона, това е началото на война, защото няма никакъв диалог." - каза той.Преди няколко години Папа Франциск говори пред събралото се множество на площада Свети Петър за опасните странични ефекти от използването на технологии по време на семейните вечери."Едно семейство, което почти никога не се храни заедно или никога не си говори на масата, а гледа телевизия или в телефоните си, трудно може да бъде наречено семейство" - каза той през ноември, 2015-а."Когато децата на масата са или пред компютъра, или пред телефона и не се слушат взаимно, това не е семейство" - категоричен е папата.Посланието му е ясно: ако искате да избегнете трета световна война на семейната вечеря, оставете телефона настрана и се концентрирайте върху храната и близките си.